خىتاينىڭ تۈركىيەدىكى يۇمشاق كۈچ مەنبەسى- خىتاي مېدىيالىرى (8-قىسىم)
ئاپتور: ئۇيغۇر تەتقىقات ئىنىستىتۇتى
مەنبە: uysi.org

خىتاي خەلقئارا رادىيوسى تۈركچە مۇلازىمەت بۆلۈمىنىڭ نۆۋەتتىكى ئاڭلىتىش تەرتىۋى 2 – جەدۋەلدە كۆرسىتىلگەندەك:
2-جەدىۋەل؛ تۈركچە ئاڭلىتىش تەرتىۋى      مەنبە:    (http://turkish.cri.cn/862/2009/03/27/141s112505. htm)
ھەركۈنى بىر سائەت ئاڭلىتىلدىغان ۋە تۆت قېتىم تەكرارلىنىدىغان تۈركچە پىرۇگىراممىلار15 مىنۇتلۇق خەۋەر ۋە 10 مىنۇتلۇق خەۋەر  ئانالىزى، ئۇنىڭدىن كېيىنكى ھەر خىل ئاساسىي تېمىدىكى پروگراممىلارنى ئۆز ئىچىگە ئالىدۇ :
رادىيودا ؛دۈشەنبە كۈنلىرى  كۈلتۈر دۇنياسى، خىتايچە قورۇمىلار ۋە خىتاي تىلى ئۈگىنىمىز؛ سەيشەنبە كۈنلىرى ئىقتىسادىي تۇرمۇش، تەنتەربىيە دۇنياسى، بەش مىنۇتلۇق ھېكايە، ئاڭلىغۇچىلار دىن خەت  ۋە خىتايچە ئۆگىنىمىز؛ چارشەنبە كۈنلىرى «شىنجاڭ»نىڭ تۈنۈگۈن ۋە بۈگۈنى، ئاياللار ئاياللارغا ، ئىلىم – پەن ۋە ساغلاملىق ۋە خىتاي تىلى ئۆگىنىمىز؛ پەيشەنبە كۈنلىرى ئىجتىمائىي تۇرمۇش، بىر چەت ئەللىكنىڭ نەزىرىدىكى خىتاي ، بىر خىتاينىڭ نەزىرىدىكى دۇنيا ، خىتايدىكى دۇنيا مىراسلىرى ۋە خىتاي تىلى ئۆگىنىمىز؛ جۈمە كۈنلىرى « خىتايدا يولۇچىلىق » ، « بېيجىڭغا نەزەر » ، « خىتايدىكى ئاز سانلىق مىللەتلەر » ، « ئاڭلىغۇچىلاردىن خەت ۋە «خىتاي تىلى ئۆگىنىمىز»  قاتارلىق پروگراممىلار ئاڭلىتىلىدۇ ( Köfteoğlu ، 2013 – 2014 ، 33 – بەت ). خىتاي خەلقئارا رادىيو ئىستانسىسى بېيجىڭدىن ئاڭلىتىدىلىدىغان پىرۇگىراممىلار بىلەن  توختاپ قالمىغان بولۇپ، 1991 – يىلى ئەنقەرەدە شۆبە ئورنى تەسىس قىلدى . پروفېسسور لۇ جىڭمىڭ مەزكۇر شۆبىنىڭ  تۇنجى مەسئۇلى بولغان بولۇپ ( 2013 – 2014 ، 33 – بەت ) ، بۈگۈن رادىيو ئىستانسىسىنىڭ ئىستانبۇل ۋە ئەنقەرەدە شۆبە تارماقلىرى بار .
رادىيو ئاڭلىتىش پائالىيەتلىرىگە ئالاھىدە ئەھمىيەت بېرىۋاتقان خىتاي، تۈركىيەدىكى رادىيو ئىستانىسلىرى بىلەن تۈزگەن كىلىشىملىرى ئارقىلىق ئاڭلىغۇچىلارغا ئۇچۇر يەتكۈزۈشكە تىرىشچانلىق كۆرسەتمەكتە. بۇ كېلىشىملەر ئىچىدىكى تۇنجى كېلىشىم«شىنجاڭ» خەلق رادىئو ئىستانىسى ( XJBS ) بىلەن ئىستانبۇلغا جايلاشقان رادىيو ئىستانسىسى Yön Radyo ئوتتۇرىسىدا 2007 – يىلى تۈزۈلگەن . كېلىشىم دائىرىسىدە  Yön Radyo دا ھەر كۈنى بىر سائەتتىن  «شىنجاڭ- ئۇيغۇردىن مەرھابا»پىروگىراممىسى قويۇلۇشقا باشلىغان. پروگىرامما مەزمۇنى خىتاي ۋە «شىنجاڭ» ئۇيغۇر ئاپتونوم رايونىدىن كەلگەن خەۋەرلەر ، كۈلتۈر ۋە  ئۇيغۇر تۈركلىرى قاتارلىقلارنى ئۆز ئىچىگە ئالىدۇ (http://www.yonradyo.com.tr/index.php/yazi/urumciden-istanbula-dinleyici-koprusu) .
مۇشۇنىڭغا ئوخشاش بىر كېلىشىم    2010 – يىلى خىتاي خەلقئارا رادىيو ئىستانسىسى ( CRI ) بىلەن Yön Rady رادىئو ئىستانسىسى ئوتتۇرىسىدا ئىمزالانغان . بىز يۆن رادىئو ئىستانسىسى(Yön Radyo ) مۇھەرىرى ئەردال ئەمرە( Erdal Emre)  بىلەن ئېلىپ بارغان زىيارىتمىز جەريانىدا ئېرىشكەن ئۇچۇرغا ئاساسلانغاندا،    Yön Radyoنىڭ «خىتايدىن مەرھابا»  ناملىق پروگراممىسى ھەر ھەپتە يەتتە كۈندە بەش قېتىمدىن ئاڭلىتىش قىلىدىكەن( ئەردال ئەمرە نى زىيارەت قىلىش خاتىرىسى، 2015). بۈگۈن رادىيو ئۈچ قېتىم ( 12:30 ، 17:30، 20:00)- ئالدىنقى ئىككى قېتىملىقى يېرىم سائەت ، ئەڭ ئاخىرقىسى بىر سائەتتىن )  ئاڭلىتىلىدىكەن خىتاي خەلقئارا رادىيو ئىستانسىسى تۈركچە مۇلازىمەت بۆلۈمى تەييارلىغان پروگراممىلار خىتايدىن كەلگەن خەۋەرلەر بىلەن بىرگە  كۈلتۈر- سەنئەت ، ئىقتىساد ، ساياھەت قاتارلىق مەزمۇن تۈرلىردىن تەشكىل تاپىدۇ.  پىرۇگىراممىدا يەنە خىتاي تىلى ئۆگەنمەكچى بولغان كىشىلەرگە ئايرىم بۆلۈم ئاجرىتىلغان( h t t p : / / www. yon dyoc m . t r / indexphp/progs / genie – h i ) .
Yön Radyo	  بىلەن تۈزۈلگەن كېلىشىملەر دائىرىسدە ئوخشاش پىرۇگىراممىلار ئەنقەرەدىكى Radyo Özgür دىنمۇ ئاڭلىتىش قىلماقتا ( ئەردال ئەمرە نى زىيارەت قىلىش خاتىرىسى، 2015).   Yön Radyo بىلەن تۈزۈلگەن كېلىشىم پەقەت قىسمەن پروگىراممىلار بىلەنلا چەكلىنىپ قالمايدۇ؛ بەزىدە ئالاھىدە پىرۇگىراممىلارمۇ ئاڭلىتىلىدۇ. ئۈرۈمچىدە 2009 – يىلى 7- ئايدا  يۈز بەرگەن ۋەقە توغرىسىدىكى ئەڭ يېڭى خەۋەرلەر ، 2009 – يىلى 10 – ئاينىڭ 1 – كۈنى خىتاي خەلق جۇمھۇرىيىتى قۇرۇلغانلىقىنىڭ 60 يىللىقىنى تەبرىكلەش مۇراسىمى؛ «شىنجاڭنىڭ» ئىجتىمائىي ۋە ئىقتىسادىي تەرەققىياتىنى ئىلگىرى سۈرۈش ئۈچۈن 2010 – يىلى 9 – ئاينىڭ 1- كۈنى ئىشلەنگەن « تەڭرىتاغ ساداسى » بۇ ئالاھىدە پروگراممىلارنىڭ مىسالى بولالايدۇ  ( ئەردال ئەمرە نى زىيارەت قىلىش خاتىرىسى، 2015).